Caiania - Vicipaedia

# Caiania

### E Vicipaedia

Kainuun maakunta Kajanalands landskap Caiania
Insigne Caianiae | Situs Caianiae in Finnia
Geographica
Caput | Caianeburgum

Magnitudo terrestris

  -Ordo magnitudinis
  -Magnitudo

3
24 452 km²

Incolae (2006)

  -Ordo
  -Numerus incolarum
  -Spissitas incolarum

18
84 740
3.5/km²

Alia

Symboli regionis

  -Avis regionis
  -Piscis regionis
  -Planta regionis

Perisoreus infaustus
Osmerus eperlanus
Calluna vulgaris

Linguae officiales | Finnica, Suecica
Gubernator | Iohannes Leskinen
Despectus regionis
Solis occasus Caianiae, hiemis

Caiania[1] (Finnice: Kainuu; IPA: [ˈkɑi̯nuː], Suecice: Kajaneland) est regio Finniae, provinciae Uloae. Habet circiter 85 000 incolas, sed numerus eorum semper decrescit quod agricultura localis non est fructuosa.

Regio Caiania erat pars centralis provinciae historicae Ostrobothniae et per eam Careli attingere potuerunt Sinum Bothnicum.

## [recensere] Historia

Lapponi Caianiam ab origine colentes venatione et piscatu vivebant. Saeculo 17 Petrus Brahe, gubernator generalis Finniae, hortatus est Finnos ut in Caianiam adirent, regionem liberam omnium vectigalium statuens. Voluit enim terram, quam Russi ex orientali latere minabantur, incolis frequentioribus repleri. Novi coloni, maxima e parte agricolae, plerumque a Savonia venerunt; ergo lingua eorum simillima est dialecti Savonianorum. Caiania erat pars provinciae historicae Ostrobothniae, sed anno 1634 factus est Kexholmensis Comitatus.

## [recensere] Geographia

Pagi finitimi sunt Ostrobothnia Septentrionalis, Savonia Meridionalis, Savonia Septentrionalis et Russia. Caput administrativum et urbs maxima est Caianeburgum. Continet montes, lacus et silvas plurimas (terra huius regionis ad 95% silvestris est): itaque insigne silvam viridem monstrat.

## [recensere] Origo nominis

Origo nominis Latini Caianiae est res controversa inter glottologicos Finnicos: sunt qui opinantur e coniunctione ortum esse inter Kainuu (nomen Finnicum regionis) et Kvenland (nomen terrae historicae in Finnia australi).

### [recensere] Terra Paludosa

Secundum placita Joukonis Vahtola, professoris Universitatis Uloensis, Kven et Kainuu ambo derivant e verbo Protogermanico *χwainō ("terra paludosa"); sed *χwainō idem esse ac Kainuu nullus fons adseverat.

### [recensere] Cavum

Secundum Jormam Koivulehto, professor philologiae Germanicae apud Universitatem Helsingiensem, Kainuu e verbo Germanico *gain- ("cavum" vel "os") derivat; facile enim credimus Kven et Kainuu nullam conexionem historicam habere, dialectis nonnullis Satagundiae verbo antiquo kainu ("palus retinaculis in scoldias") etiam utentibus.

## [recensere] Sub-divisiones

Municipia Caianiae

### [recensere] Sub-regiones

Sunt duo sub-regiones:

- Caianeburgum
- Kehys-Caiania

### [recensere] Municipia

Sunt 9 municipia:

1. Caianeburgum 2. Vaala 3. Paltamo 4. Ristijärvi 5. Sotkamo | 6. Kuhmo 7. Suomussalmi 8. Hyrynsalmi 9. Puolanka

## [recensere] Notae

1. ↑ Nomina locorum Finniae (ex Vicipaedia Finnica)

| Regiones Finniae
Alandia | Birkaria | Caiania | Carelia Meridionalis | Carelia Septentrionalis | Finnia Centralis | Finnia Propria | Kymmenensis Vallis | Lapponia | Nylandia | Nylandia Orientalis | Ostrobothnia | Ostrobothnia Centralis | Ostrobothnia Meridionalis | Ostrobothnia Septentrionalis | Päijänne Tavastia | Satagundia | Savonia Meridionalis | Savonia Septentrionalis | Tavastia

Receptum de "http://la.wikipedia.org../../../c/a/i/Caiania.html"

Categoriae: L +1 | Regiones Finniae

##### Views

- Res
- Disputatio
- Emendatio recentissima

##### communitas

- Invitatio
- Taberna
- Adiutatum
- Donationes

##### Quaerere

##### Linguis aliis

- Deutsch
- English
- Esperanto
- Eesti
- Suomi
- Français
- Italiano
- Nederlands
- ‪Norsk (nynorsk)‬
- Português
- Română
- Slovenčina
- Svenska